CELEX: 32015R0170
Language: lv
Date: 2015-02-04 00:00:00
Title: Komisijas Īstenošanas regula (ES) 2015/170 ( 2015. gada 4. februāris ), ar kuru atceļ Regulu (EK) Nr. 1135/2009, ar ko paredz īpašus nosacījumus atsevišķu tādu produktu importam, kuru izcelsmes vai nosūtīšanas valsts ir Ķīna  Dokuments attiecas uz EEZ

5.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 29/1
            
         KOMISIJAS ĪSTENOŠANAS REGULA (ES) 2015/170
   (2015. gada 4. februāris),
   ar kuru atceļ Regulu (EK) Nr. 1135/2009, ar ko paredz īpašus nosacījumus atsevišķu tādu produktu importam, kuru izcelsmes vai nosūtīšanas valsts ir Ķīna
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
   tā kā:
   
               (1)
            
            
               Zīdaiņiem paredzētā pienā, citos piena produktos, sojā un sojas produktos un pārtikai un barībai paredzētā amonija bikarbonātā Ķīnā un ES importējamos sūtījumos tika konstatēts augsts melamīna līmenis, tāpēc Komisijas Regula (EK) Nr. 1135/2009 (2) paredz īpašus nosacījumus tādu produktu importam, kuru izcelsmes vai nosūtīšanas valsts ir Ķīna. Pamatojoties uz minēto regulu, ir aizliegts importēt zīdaiņu un mazu bērnu īpašam uzturam paredzētus produktus, kuri satur pienu, piena produktus, soju un sojas produktus un kuru izcelsmes vai nosūtīšanas vieta ir Ķīna. Turklāt apmēram 20 % sūtījumu, kuru izcelsmes vai nosūtīšanas valsts ir Ķīna un kuros sūta pārtikai un barībai paredzētu amonija bikarbonātu un barību un pārtiku, kas satur pienu, piena produktus, soju un sojas produktus, veic identitātes un fiziskās pārbaudes, tostarp paraugu ņemšanu un melamīna līmeņa kontroles analīzes.
            
         
               (2)
            
            
               Kopš 2009. gada jūlija dalībvalstu kompetentās iestādes ziņojušas tikai par vienu neatbilstīgu paraugu. Minētajā 2011. gadā ziņotajā gadījumā amonija bikarbonāta paraugā bija nedaudz pārsniegts melamīna maksimālais līmenis. Tāpēc ir lietderīgi atcelt īpašos nosacījumus, kuri regulē tāda zīdaiņiem paredzēta piena, citu piena produktu, sojas un sojas produktu un pārtikai un barībai paredzēta amonija bikarbonāta importu, kuru izcelsmes vai nosūtīšanas valsts ir Ķīna.
            
         
               (3)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Ar šo atceļ Regulu (EK) Nr. 1135/2009.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 4. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 31, 1.2.2002., 1. lpp.
   
   
      (2)  Komisijas 2009. gada 25. novembra Regula (EK) Nr. 1135/2009, ar ko paredz īpašus nosacījumus atsevišķu tādu produktu importam, kuru izcelsmes vai nosūtīšanas valsts ir Ķīna, un ar ko atceļ Lēmumu 2008/798/EK (OV L 311, 26.11.2009., 3. lpp.).